
Arbeidsplan for [lokallag] SV i 2027
Innleiing
[Lokallag] SV skal vere eit utadvendt, inkluderande, lyttande og mangfaldig partilag som inviterer folk med på laget.
I SV sin arbeidsplan for 2026-2029 heiter det: «Det overordna målet for perioden er (...) å styrkje organisasjonen si evne til å snakke med og mobilisere folk. Dette krev eit systematisk arbeid over tid og godt skulerte tillitsvalde.»
I denne planen legg vi fram måla og tiltaka våre for den neste årsmøteperioden. Arbeidsplanen handlar om dei tinga tillitsvalde og medlemer skal gjere det komande året.
· Årsmøtet i lokallaget vedtek planen og det tilhøyrande budsjettet for det neste året.
· Lokallagsstyret rapporterer til neste årsmøte om kva tiltak som er gjennomførte.
· Planen gjeld for alt som skjer i lokallaget, og skal følgjast av både tillitsvalde og folkevalde.
Politisk utgangspunkt
Lim inn hovudsaka/-sakene frå valprogrammet. Det er dette lokallaget har gått til val på, og dette bør vere det politiske utgangspunktet for arbeidet i perioden.
Døme: Kommunen skal byggje 1000 fleire bustader som folk har råd til å bu i.

Organisatorisk utgangspunkt
SV har som parti følgjande mål for perioden 2026-2029:
· SV er eit parti som organiserer og mobiliserer for gjennomslag.
· SV har aktive medlemer.
· SV sitt skuleringssystem byggjer parti og folk.
· SV sine folkevalde på alle nivå har god oppfølging.
Konkretiser korleis lokallaget skal arbeide for å bidra til å nå desse måla. Ta utgangspunkt i det som er skildra som lokallaga si rolle i partiet sin arbeidsplan:
	Lokallaga si rolle i partiets arbeidsplan 
(stryk frå framlegget dykkar til arbeidsplan)
SV er eit parti som organiserer og mobiliserer for gjennomslag
· Dørbanking skal brukast som metode for direkte veljarkontakt også mellomvalsår, for å bli kjend med nærmiljøet og kva saker innbyggjarane er opptekne av.
· Ringe alle medlemer for å høyre om dei kan vere med på dørbanking i 2026, eller om dei kan bidra på andre måtar.
· Lokallaga skal bruke innspel frå nærmiljøet til å lage valprogram til lokalvalet i 2027.
· Vurdere moglegheita for å søkje formelle samarbeidsavtalar med fagrørsla.
SV har aktive medlemer
· Prioritere aktivitetar der medlemene deltek aktivt. Eit døme på dette er dørbanking.
· Ringe nye medlemer seinast to veker etter innmelding. I samtalen skal laget kartleggje om medlemet ønskjer å engasjere seg, korleis vedkomande kan bidra, eller om medlemet ønskjer å berre betale kontingent.
· Lokallaget skal alltid ha planlagt minst éin aktivitet fram i tid som det kan invitere medlemene med på.
SV sitt skuleringssystem byggjer parti og folk
· Skulere medlemene i direkte veljarkontakt, anten det er å kome i prat med nokon på stand, morgonaksjon eller dørbanking.
SV sine folkevalde på alle nivå har god oppfølging
· Sørgje for jamlege møtepunkt mellom lokallagsstyret og dei lokalt folkevalde.
· Støtte opp om dei lokalt folkevalde i arbeidet deira. Sikre at medlemene er orienterte og kan påverke saker som blir handsama i kommunestyret.
· Ta i bruk dei personlege ressursane i lokallaget for å støtte kommunestyrerepresentantane, til dømes gjennom eit kommuneutval.








Kvar ønskjer [lokallag] SV å vere 31. desember 2027?
Nedanfor fastset de ulike mål de ønskjer å nå i planperioden. Lokallaget avgjer sjølv kor mange mål som skal setjast, minimum eitt. Målet må vere ambisiøst, konkret, målbart og bør vere motiverande for laget.
Mål:
Døme 1: «Lokallaget skal få valt inn to medlemer i kommunestyret ved lokalvalet i 2027.»
Døme 2: «Lokallaget skal få gjennomslag for at kommunen skal utvide sommarjobbprosjektet til å gjelde heile året.»
Døme på noko som ikkje er eit mål, men gode tiltak:
· «Lokallaget skal ha fire opne møte i 2027»
· «Lokallaget skal stå på stand kvar laurdag»
· «Lokallaget skal markere 1. mai»
Tiltak for å nå målet
I tabellen under skildrar de tiltak som må gjennomførast for at mål 1 kan bli nådd i planperioden. Det kan vere at ein treng fleire tiltak for å nå eitt mål åleine.
Det er lurt å snakke med valkampgruppa om kva som bør ligge i valkampplanen og kva som bør vedtakast i arbeidsplanen av årsmøtet dersom dette ikkje er det same for lokallaget dykkar.
Vi bruker «Lokallaget skal få valt inn eitt til to medlemer i kommunestyret ved lokalvalet i 2027» som døme. Talet på tiltak må tilpassast storleiken og kapasiteten til kvart enkelt lokallag. De kan hente inspirasjon frå tiltaka under.
I dømet under har vi brukt månader som tidspunkt for gjennomføring. Der det er mogleg, fyll gjerne inn datoar.
Mål 1: Lokallaget skal få valt inn eitt til to medlemer i kommunestyret ved lokalvalet i 2027
	Tiltak
	Gjennom-føring
	Ansvar
	Ressursar
	Ev. budsjett konsekvens

	Omtale av tiltaket
	Når i 2027 skal dette gjennom-førast
	Kven er ansvarleg? Styret, kommunestyre-gruppa
	Kven kan få oppgåver delegert for at tiltaket skal bli gjennomført?
	Oppgi beløp, slik at årsmøtet ser økonomisk konsekvens 

	Gå dørbank og snakke med 2000 innbyggjarar for å høyre kva som er viktig for dei
	Frå januar til september
	Styret leier planleggingsarbeidet. Folkevalde er viktige lagleiarar for gjennomføringa
	Medlemer kan leie rundar med dørbanking, medlemer kan banke på dører
	2 000 kr

	Ringe alle medlemene for å mobilisere til dørbank og valkampaktivitet
	Frå januar til september
	Medlemsansvarleg eller Zetkin-ansvarleg i lokallaget set opp ringerundar kvar månad
	Medlemer kan vere med på ringesentral og få opplæring i mobilisering
	5 000 kr

	Ha vekentlege utspel som svarar på utfordringane folk i lokalsamfunnet kjenner på
	Frå januar til september
	Kandidatar og folkevalde
	Valkampgruppa kan bidra med planlegging. Dørbankansvarleg bidreg med innspel. Medlemer kan dele utspela og skape merksemd
	0 kr

	Alle nye medlemer skal ringast seinast to veker etter innmelding og få vite korleis dei kan bidra i valkampen
	Frå januar til september
	Medlemsansvarleg i lokallaget
	Heile styret bidreg
	0 kr

	Valkamp-kickoff
	Mars
	Arrangementsansvarleg. Medlemer blir inviterte til å bidra i planlegging og gjennomføring
	Medlemer kan vere med i planlegginga, i ein arrangementskomité og i gjennomføringa
	10 000 kr

	Kurs i direkte veljarkontakt for alle medlemene
	Våren og seinsommaren 2027
	Medlemsansvarleg eller nestleiar
	Ekstern innleiar frå fylket eller sentralt kan inviterast
	1 000 kr

	Gatefest på ein stad som er synleg og tilgjengeleg for innbyggjarane
	August og september
	Valkampgruppa
	Medlemer kan bidra i planlegging, baking, stands og aktivitetar. Samarbeidsorganisasjonar kan halde appell eller delta i panelsamtale. Kandidatar held tale
	10 000 kr

	Stå på stand på stader med mange veljarar, særleg i samband med arrangement i lokalsamfunnet
	Mars-september
	Valkampgruppa
	Medlemer står på stand og kan få ansvar for ulike arrangement. Medlemer kan lage kake eller mat til utdeling. Zetkin-ansvarleg opprettar arrangement
	7 000 kr

	Bruke sosiale medium til å løfte fram kandidatar, valkampsaker og politiske utspel
	Mars-september
	SoMe-ansvarleg og kandidatar
	Medlemer med kompetanse på video og redigering kan bidra
	0 kr



Mål 2: Fyll inn sjølv
	Tiltak
	Gjennom-føring
	Ansvar
	Ressursar
	Ev. budsjett konsekvens

	Omtale av tiltaket
	Når i 2027 skal dette gjennom-førast
	Kven er ansvarleg? Styret, kommunestyre-gruppa
	Kven kan få oppgåver delegert for at tiltaket skal bli gjennomført?
	Oppgi beløp, slik at årsmøtet ser økonomisk konsekvens 

	
	
	
	
	




Budsjett 2027
Nedanfor lagar de budsjettorslag for 2027. Hugs at dette skal henge saman med tiltaka i arbeidsplanen. Malen inneheld døme på budsjettpostar, og de kan justere etter eigne behov. 
Legg helst inn budsjettalet for 2026 til samanlikning, slik at årsmøtet kan sjå endringane i høve fjoråret. Årsmøtet bør sjå to budsjettår i samanheng, fordi ein gjerne budsjetterer med overskot i mellomvalsår, slik at ein kan drive i tilsvarande underskot i valår.

	Støtte frå SV sitt organisasjonsfond

	Sum inntekter
	
	

	
	
	

	Medlemsmøter og årsmøte
	
	

	Dørbanking 
	
	

	Mobiliseringssentral (Ringestove)
	
	

	Profileringsmateriell
	
	

	Deltaking på kurs
	
	

	Bidrag til Sosialistisk Ungdom
	
	

	Sum kostnader

